ঢাকা, ১২ জুলাই  (শীর্ষ নিউজ ডটকম): জাতীয়তাবাদী ছাত্রদলের সভাপতি সুলতান সালাউদ্দিন টুকুকে জেলহাজতে পাঠনোর নির্দেশ দেয়া হয়েছে। তাকে আবারো রিমান্ডে নেয়ার আবেদন করা হলে আদালত আগামী ১৯ জুলাই এ বিষয়ের ওপর শুনানির জন্য দিন ধার্য করেছেন।  দুদফায় ৫ দিনের রিমান্ড শেষে আজ মঙ্গলবার দুপুরে টুকুকে সিএমএম আদালতে হাজির করে শাহবাগ থানা পুলিশ। পরে পল্টন থানায় পুলিশের ওপর বোমা হামলার একটি মামলায় ৭ দিনের রিমান্ড চাওয়া হয়।  এ সময় টুকুর পক্ষের আইনজীবীরা রিমা- বাতিল ও জামিন প্রার্থনা করে বলেন, রাজনৈতিক অসদুদ্দেশ্যেই তাকে এ মামলায় জড়িয়ে  রিমা- চাওয়া হচ্ছে। তার শারীরিক অবস্থা বিবেচনা করে টুকুকে রিমান্ডে না দেয়ারও আবেদন জানান তারা।  ঢাকা মহানগর হাকিম শাহরিয়ার মাহমুদ আদনান আগামী ১৯ জুলাই রিমান্ড আবেদনের শুনানির জন্য দিন ধার্য করে টুকুকে জেল হাজতে পাঠানোর নির্দেশ দেন।  প্রসঙ্গত, বিরোধী দল আহূত টানা ৪৮ ঘণ্টা হরতালের এক দিন আগে ৫ জুলাই ভোরে গুলশানে তার ভাইয়ের বাসা থেকে টুকুকে গ্রেফতার করে মহানগর গোয়েন্দা পুলিশ (ডিবি)।  টুকুর পক্ষে শুনানি করেন এডভোকেট সানাউল্লাহ মিয়া, জয়নাল আবেদিন মেজবাহ প্রমুখ।  (শীর্ষ নিউজ ডটকম/ পিসি/ টিএইচ/ সস/  ১৫.৩৯ঘ.)